Kjolen var før bryllupet den best bevarte hemmeligheten i moteverdenen, og spekulasjonene gikk høyt både om hvem som hadde designet den, og hvordan den så ut. Men da Kate Middleton 29. april steg ut av bilen utenfor Westminster Abbey, ble det klart at den vakre kjolen av elfenbenshvit silkesateng og hvite blonder var kreert av Sarah Burton, kreativ leder for motehuset Alexander McQueen.